**UTORAK, 31.3.2020.**

 **Dragi moji,**

**jeste spremni za nove zadatke? Ajmo polako… I da, zadnji je dan mjeseca ožujka, nemojte se zaboraviti sutra s nekim našaliti. 1.april!!!**

**HRVATSKI JEZIK**

 Današnjih sadržaja s nastave na HRT3 prisjetit ćemo se kada ćemo obrađivati nizinske krajeve Republike Hrvatske.

A sada upoznajte poznato ime iz svijeta filma.

 Ovo je CHARLIE CHAPLIN.



U bilježnicu zapišite:

 Medijska kultura: Charlie Chaplin

Charles Spencer Chaplin (1889. – 1977.) bio je engleski glumac, zvijezda nijemog filma, režiser, scenarist i kompozitor.

* komičar – zabavlja publiku nasmijavajući je
* radio je crno-bijele filmove
* doba nijemog filma – ne čuje se govor glumaca, samo glazba u pozadini
* glumci koriste smiješne pokrete tijela

Pogledaj kratki film ***Cirkus*** na poveznici:

[Chaplin´s "The Circus" (Music by Sascha Jatho)](https://youtu.be/RVrLiXfiCik)

U bilježnicu odgovorite (pitanja ne prepisujete):

1. Opiši lik Charliea Chaplina (izgled, odjeća, pokreti, hod).
2. Što te nasmijalo u filmu, a što uznemirilo?
3. Nedostaje li ti govor u filmu ili ne? Objasni.

 Pogledajte još scene iz poznatog filma ***Mališan***. Kliknite na poveznicu:

<https://youtu.be/RUMDfIaCEu8>

Tim filmom ćete se više baviti u višim razredima.

Odgovorite u bilježnicu:

 1. Crno-bijeli film **The kid / Mališan** je :

a) animirani film b) dokumentarni film c) igrani film

1. Što te iznenadilo u filmu? Što te rastužilo? U nekoliko rečenica napiši svoje dojmove.
2. Što se čuje umjesto govora?
3. O kojim problemima ovaj nijemi film progovara?
4. Nacrtaj Charliea Chaplina u svoju bilježnicu.

Trebaju li vam dodatna objašnjenja, nazovite ili pitajte.

**MATEMATIKA**

 I danas ste dijelili višeznamenkaste brojeve jednoznamenkastim. To već duže činite prateći nastavu na HRT3 i to je dobra priprema za sljedeću temu. Prisjetimo se zajedno pisanog dijeljenja pa u bilježnice s kvadratićima riješite sljedeće zadatke:

987:4= 876:4= 967:3= 867:5= 765:3=

671:3= 456:3= 654:5= 986:4= 761:6=.

 Provjerite množenjem i pazite na ostatak. Izvršite samoprocjenu tako da ispod zadataka nacrtate *smajlić* koji opisuje tvoju matematičku vještinu.

Dijelim bez teškoća i provjeravam množenjem brzo i točno. Uvijek pazim na ostatak.

Dijelim bez teškoća, ali malo sporije pa moram više vježbati. Provjeravam množenjem, ponekad zaboravim dodati ostatak.

 Imam poteškoća u pisanom dijeljenju. Nisam sigurna/an u postupku. Moram još puno vježbati.

(Snimite i pošaljite u pojedinačnoj poruci).

 Zatim se još malo bavi mjerenjem površina. U radnoj bilježnici riješite zadatke na 91. str. (1. i 3.) te na 92. str. (4.,5.,6. i 7. zadatak). Oni koji žele više mogu riješiti i preostale zadatke na obje strane. U zbirci zadataka riješite zadatke na 91. str.

**PRIRODA I DRUŠTVO**

 Ponovite cjelinu *Hrvatska u europskom okružju*. Naravno, to činite uz pomoć udžbenika i radne bilježnice. Na dvije stranice svoje bilježnice načinite umnu mapu pod naslovom **HRVATSKA U EUROPSKOM OKRUŽJU.**

Umna mapaneka ima teme: SAMOSTALNA REPUBLIKA HRVATSKA, HRVATSKA U EUROPSKOJ UNIJI te KULTURNO-POVIJESNI SPOMENICI REPUBLIKE HRVATSKE. Istaknite važne godine.

 U izradi umne mape koristite sve što želite: ilustracije, fotografije, crteže, olovke u boji… (Snimku svoje umne mape pošaljite u WhatsApp grupu).

 **Pozdrav!**

 uč. Pavica